ആദിമ ക്രൈസ്തവസഭ - വിക്കിപീഡിയ

# ആദിമ ക്രൈസ്തവസഭ

### വിക്കിപീഡിയ, ഒരു സ്വതന്ത്ര വിജ്ഞാനകോശം.

അപ്പൊസ്തോലിക സഭ, അല്ലെങ്കില്‍ ആദിമ ക്രൈസ്തവ സഭ, ക്രിസ്തുവിന്റെ അപ്പസ്തോന്മാരും ബന്ധുക്കളും ചേര്‍ന്ന കൂട്ടായ്മയായിരുന്നു. [1] ക്രിസ്തു പുനരുദ്ധാനത്തിനുശേഷം ശിഷ്യന്മാരോട് ലോകമെങ്ങും പോയി സുവിശേഷം പ്രസംഗിക്കുവാന്‍ അരുളിച്ചെയ്തു. ഈ കാലഘട്ടത്തിലെ സംഭവങ്ങളെക്കുറിച്ചുള്ള പ്രധാന ഉറവിടം "അപ്പസ്തോലന്മാരുടെ പ്രവര്‍ത്തനങ്ങള്‍" എന്ന വേദപുസ്തക ഗ്രന്ഥമാണ്. ക്രിസ്തുവും ശിഷ്യന്മാരുമായുള്ള കൂടിക്കാഴ്ചയ്ക്കുശേഷമുള്ള ആദിമ ക്രൈസ്തവസഭയുടെ വിവരണങ്ങള്‍ ഈ ഗ്രന്ഥം നല്‍കുന്നു. ജെറൂസലേം സഭയുടെ സ്ഥാപനം, വിജാതീയരുടെ ഇടയിലെ സുവിശേഷ പ്രചരണം, വിശുദ്ധ പൗലോസിന്റെ ക്രിസ്തുമതത്തിലേക്കുള്ള പരിവര്‍ത്തനവും റോമിലെ കാരാഗ്രഹവാസവും (ഒന്നാം നൂറ്റാണ്ടിന്റെ മദ്ധ്യത്തില്‍) തുടങ്ങിയവ ഈ പുസ്തകത്തില്‍ വിവരിക്കുന്നു. എങ്കിലും ഈ പുസ്തകത്തിന്റെ ആധികാരികത പലരും ചോദ്യം ചെയ്യുന്നു. വിശുദ്ധ പൗലോസ് എഴുതിയ ലേഖനങ്ങളുമായി ഈ പുസ്തകം പലപ്പോഴും പൊരുത്തപ്പെടാത്തതായി കാണാം. [2].

## [തിരുത്തുക] അവലംബം

1. ↑ R. Gerberding and J. H. Moran Cruz, Medieval Worlds (New York: Houghton Mifflin Company, 2004) p. 51
2. ↑ ഉദാഹരണത്തിനു കത്തോലിക്ക എന്‍സൈക്ലോപീഡിയ: അപ്പൊസ്തോലന്മാരുടെ പ്രവര്‍ത്തനങ്ങള്‍: സാധുതയ്ക്ക് എതിരെയുള്ള വാദങ്ങള്‍: "എങ്കിലും പരക്കെ തെളിയിക്കപ്പെട്ട ഈ സത്യത്തിന് ഖണ്ഡനാവാദങ്ങള്‍ ഉണ്ട്. ബോര്‍, ഷ്വാന്‍ബെക്ക്, ഡെ വെറ്റ്, ഡേവിഡ്സണ്‍, മയേറോഫ്, ഷ്ലര്മാച്ചെര്‍, ബ്ലീക്ക്, ക്രെങ്കെല്‍, തുടങ്ങിയവര്‍ അപ്പൊസ്തോലന്മാരുടെ പ്രവര്‍ത്തനങ്ങളുടെ സാധുത ചോദ്യം ചെയ്തിട്ടുണ്ട്. അപ്പൊസ്തോലന്മാരുടെ പ്രവര്‍ത്തനങ്ങള്‍, (9-ആം അദ്ധ്യായം, 19 മുതല്‍ 28 വരെയുള്ള വാക്യങ്ങള്‍) ഗലീലിയര്‍ക്ക് എഴുതിയ ലേഖനം,(1-ആം അദ്ധ്യായം, 17 - 19 വാക്യങ്ങള്‍) എന്നിവ തമ്മില്‍ പൊരുത്തപ്പെടുന്നില്ല എന്നതാണ് പ്രധാന എതിര്‍‌വാദം. ഗലീലിയര്ക്ക് എഴുതിയ ലേഖനത്തില്‍ ഒന്നാം അദ്ധ്യായം 17, 18, വാക്യങ്ങളില്‍‍ വിശുദ്ധ പൗലോസ് തന്റെ മതപരിവര്‍ത്തനത്തിനുശേഷം അറേബ്യയിലേക്ക് പോയതായും പിന്നീട് ഡമാസ്കസിലേക്ക് തിരിച്ചുവന്നതായും പറയുന്നു. പിന്നീട് മൂന്നുവര്‍ഷത്തിനു ശേഷം ജെറൂസലേമില്‍ പോയി സെഫാസിനെ കണ്ടു എനും പറയുന്നു. അപ്പൊസ്തോലന്മാരുടെ പ്രവര്‍ത്തനങ്ങളില്‍ വിശുദ്ധ പൗലോസ് അറേബ്യയിലേക്ക് പോയതിനെ കുറിച്ച് പരാമര്‍ശങ്ങള്‍ ഇല്ല. വിശുദ്ധ പൗലോസ് സിനഗോഗുകളില്‍ പഠിപ്പിച്ചതിനു തൊട്ടുപിന്നാലെ സെഫാസിനെ കാണുവാന്‍ ജെറൂസലേമിലേക്ക് പോയി എന്നാണ് അപ്പൊസ്തോലന്മാരുടെ പ്രവര്‍ത്തനങ്ങളില്‍ വിവരിക്കുന്നത്. ഹില്‍ജെന്‍ഫെല്‍ഡ്, വെന്‍ഡ്റ്റ്, വീസാക്കര്‍, വീസ്, തുടങ്ങിയവര്‍ അപ്പൊസ്തോലന്മാരുടെ പ്രവര്‍ത്തനങ്ങള്‍ രചിച്ച ആളും വിശുദ്ധ പൗലോസും തമ്മില്‍ ഇവിടെ വൈരുദ്ധ്യങ്ങള്‍ ഉണ്ട് എന്ന് ചൂണ്ടിക്കാട്ടുന്നു. കത്തോലിക്ക എന്‍സൈക്ലോപീഡിയ അപ്പൊസ്തോലന്മാരുടെ പ്രവര്‍ത്തനങ്ങളെ ഒരു തെളിയിക്കപ്പെട്ട സത്യമായി കരുതുന്നു എങ്കിലും ഈ പണ്ഡിതന്മാര്‍ വിയോജിക്കുന്നു എന്ന കുറിപ്പുകളും ചേര്‍ക്കുന്നു.

Retrieved from "http://ml.wikipedia.org../../../%E0%B4%86/%E0%B4%A6/%E0%B4%BF/%E0%B4%86%E0%B4%A6%E0%B4%BF%E0%B4%AE_%E0%B4%95%E0%B5%8D%E0%B4%B0%E0%B5%88%E0%B4%B8%E0%B5%8D%E0%B4%A4%E0%B4%B5%E0%B4%B8%E0%B4%AD.html"

സൂചിക: ക്രൈസ്തവം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English